ΓΡΑΠΤΗ ΕΡΩΤΗΣΗ E-0084/00

υποβολή: Carles-Alfred Gasliba i Bhm (ELDR) προς την Επιτροπή

(24 Ιανουαρίου 2000)

Θέμα: Τετράτροχα μοτοποδήλατα

Από το έτος 1992, η Ευρωπαϊκή Ένωση καθιέρωσε δια της Οδηγίας 92/61/ΕΟΚ(1) ενιαίο ορισμό για τα μοτοποδήλατα ως τροχοφόρα οχήματα, κυβισμού όχι άνω των 50 κυβικών εκατοστών, με (βενζινο-)κινητήρα εσωτερικής καύσης, τα οποία μπορούν να αναπτύσσουν μέγιστη ταχύτητα 45 χλμ. την ώρα. Στην περίπτωση των τετράτροχων μοτοποδηλάτων (ελαφρών τετράτροχων οχημάτων) προστίθεται και ο επιπλέον όρος το βάρος τους να μηνπερβαίνει τα 350 χλγρ. όταν είναι κενά.

Η μεταφορά της οδηγίας 92/61/ΕΟΚ στο ισπανικό δίκαιο προκάλεσε την έκδοση διαφόρων διατάξεων σε θέματα έγκρισης, κυκλοφορίας και ταξινόμησης των οχημάτων. Μία από τις πλέον πρόσφατες είναι ο νέος Γενικός Κανονισμός Οχημάτων, που ενεκρίθη με το Β.Δ. 2822/1998 της 23ης Δεκεμβρίου. Στον εν λόγω Κανονισμό μεταξύ των μοτοποδηλάτων περιλαμβάνονται οχήματα με 2,3 ή 4 τροχούς, που πληρούν τα τεχνικά χαρακτηριστικά της οδηγίας 92/61.

Τα ελαφρά τετράτροχα μοτοποδήλατα άρχισαν να διατίθενται στο εμπόριο στην Ισπανία περί τα τέλη του 1997, εφαρμόζοντας εν προκειμένω το μειωμένο ποσοστό του ΦΠΑ του 7 %, λαμβανομένηςπόψη τηςπαγωγής τους στην κατηγορία των μοτοποδηλάτων. Παρά ταύτα, περί τα τέλη του 1998, εις απάντησιν σε προσφυγή, στην οποία εδόθηποχρεωτικός χαρακτήρας, η Γενική Διεύθυνση Εφορίας, άλλαξε το κριτήριο, ορίζοντας ότι πρέπει να εφαρμόζεται στα ελαφρά τετράτροχα το γενικό ποσοστό του ΦΠΑ του 16 %, διότι είναι τετράτροχα, παρά το γεγονός ότι αναγνωρίζονται ως μοτοποδήλατα.

Γνωρίζει η Επιτροπή την κατάσταση που δημιουργείται εκ του γεγονότος αυτού; Δεν θεωρεί η Επιτροπή ότι η ανωτέρω φορολογική μεταχείριση στην Ισπανία ως προς τον ΦΠΑ, στην οποίαπόκεινται του λοιπού τα ελαφρά τετράτροχα, όχι μόνον εισάγει διακρίσεις εις βάρος τους εν σχέσει προς τα λοιπά μοτοποδήλατα, αλλά και έχει επιπτώσεις που αντιβαίνουν προς τη συνθήκη ΕΟΚ (στρεβλώνει την αγορά και πλήττει την ελεύθερη κυκλοφορία των εμπορευμάτων), καθώς και προς την ισχύουσα κοινοτική νομοθεσία;

(1) ΕΕ L 225 της 10.8.1992, σελ. 72.

Απάντηση του κ. Bolkestein Εξ ονόματος της Επιτροπής

(16 Μαρτίου 2000)

Η Επιτροπή ενημερώνει το Αξιότιμο Μέλος του Κοινοβουλίου ότι έχει γνώση της διαφοροποιημένης φορολογίας όσον αφορά τον ΦΠΑ στις πωλήσεις μοτοποδηλάτων στην Ισπανία.

Το άρθρο 12 της έκτης οδηγίας για τον ΦΠΑ 77/388/ΕΟΚ, του Συμβουλίου της 17ης Ιανουαρίου 1977, περί της εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών-Κοινό σύστημα φόρου προστιθεμένης αξίας: ομοιόμορφη φορολογική βάση(1) (όπως τροποποιήθηκε από την οδηγία 92/77/CE) προβλέπει την εφαρμογή ενός κανονικού συντελεστή αλλά δίνει στα κράτη μέλη τη δυνατότητα να εφαρμόζουν έναν ή δύο μειωμένους συντελεστές σε ορισμένες παραδόσεις εμπορευμάτων και παροχέςπηρεσιών που περιλαμβάνονται στο παράρτημα Η της οδηγίας. Το άρθρο 28 της εν λόγω οδηγίας προβλέπει μεταβατικές διατάξεις ιδίως όσον αφορά τους συντελεστές. Τα μοτοποδήλατα, είτε έχουν δύο, τρεις ή τέσσερις ρόδες δεν βρίσκονται μεταξύ των εμπορευμάτων που καλύπτονται από αυτές τις διατάξεις στις οποίες μπορεί να εφαρμοστεί μειωμένος συντελεστής. Το εν λόγω θέμα μελετάται αυτή τη στιγμή από την Επιτροπή, η οποία θα ελέγξει επίσης τις σχετικές νομοθεσίες των άλλων κρατών μελών.

(1) ΕΕ L 145 της 13.6.1977 όπως τροποποιήθηκε από την ΕΕ L 316 της 31.10.1992.